《自咏十韵》
唐代·徐夤

只合沧洲钓与耕，忽依萤烛愧功成。未游宦路叨卑宦，

才到名场得大名。梁苑二年陪众客，温陵十载佐双旌。

钱财尽是侯王惠，骨肉偕承里巷荣。拙赋偏闻镌印卖，

恶诗亲见画图呈。多栽桃李期春色，阔凿池塘许月明。

寒益轻裯饶美寝，出乘车马免徒行。粗支菽粟防饥歉，

薄有杯盘备送迎。僧俗共邻栖隐乐，妻孥同爱水云清。

如今便死还甘分，莫更嫌他白发生。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。